JOUKOLAN PAUKKU-AF-F70
JOUKOLAN PAUKKU-AF-F70 s. 22.07.2001
isä: Jaakkolan Mitsubitsi (V.Aika)
emä: Joukolan Mutsi
emänisä: Ylirannan Arkadi
Paukku 2 kertaa poikineena, takakorkeus 139 cm.
03.05.2004 9812 – 3,84 – 3,65 L (J.Panos) Joukolan Tötterö
11.01.2006 11296 - 2,89 - 3,37 S (Copper)
10.03.2007 L (I.Romeo Li) Joukolan Örkki
Paukku loukkasi todella pahasti toisen takajalkansa juuri ennen ensimmäistä poikimista ja kun näytti siltä, että jalka jää pysyvästi paksun arpikudoksen peittämäksi vuohisesta, niin lehmä jätettiin siementämättä. Lypsykauden edetesssä (ja emännän saatua toimiluvan siementämiseen) mieli muuttui ja nyt Paukku on tiine, vaikka poikiminen siirtyykin aika tavalla. Vioittunut jalka ei tunnu pahemmin vaivaavan ja maitoa on tullut mukavasti hyvillä pitoisuuksilla. Katsotaan mitä tapahtuu toisen poikimisen jälkeen.
Siemennetty Copperilla ja odotetaan poikivan 13.1.2006.
Paukku on herunut erinomaisesti toisen poikimisen jälkeen eikä loukkaantunut jalka näytä edelleenkään vaivaavan sitä. Lehmää ei parhaalla tahdollakaan voi kehua kauniiksi, mutta utareensa puolesta se on hyvä käyttölehmä.
Siemennetty lihasonnilla ja odotetaan poikivan 6.3.2007.
Paukku punnersi helpon oloisesti limousinevasikkansa maailmaan - ja tottahan nyt tuli lehmävasikka. Täytynee käyttää Örkkiä alkionkantajana, jos ei vassu mene välityksen kautta kaupaksi. Paukku toipui poikimisesta samantien ja on lähtenyt erinomaisesti lypsämään. Maitoa toukokuun mitassa 54,3 kg ja utare on edelleen hyvin kiinnittynyt.
Paukku oli alunperin tarkoitus pitää ainakin niin kauan, että kolmas 305 pv kausi tulee täyteen, mutta kun Niksiltä vapautuneelle teuraskyytipaikalle piti äkkiä keksiä joku tilalle, oli Paukku selvä valinta. Vajaaksi jäänyt kolmas tuotoskausi oli arviolta vähän yli 11000 kg eli hyvä maidontuottaja Paukku oli. Valitettavasti sillä oli aika ikävä luonne ja se käytti hanakasti sarventynkäänsä niin toisia lehmiä kuin joskus ihmisiäkin kohtaan. Lisäksi Paukku oli 3-vetiminen ja umpeutettu neljännes oli ehtinyt poksahtaa jo ainakin neljästi jostain kohtaa, joten eipä kenenkään tullut tätä "kaunotarta" ikävä kun se lähti. Paukun tytär Tötterö on onneksi aivan toista maata kuin emänsä mitä tulee luonteen ja rakenteen suhteen, joten tämä Joukolan tilan ainoa alkuperäinen lehmäsuku jatkuu ihan mukavissa merkeissä ilman Paukkuakin.